રાહુલ ગાંધીએ ભાજપ દ્વારા નરેન્દ્ર પટેલને એક કરોડમાં ખરીદવામાં આવ્યા છે તે આક્ષેપ પણ ટિપ્પણી કરી છે. ઉલ્લેખનીય છે કે આજે રાહુલ ગાંધી ગુજરાતની મુલાકાતે છે. જ્યાં તે ઠાકોર સેનાના અલ્પેશ ઠાકોરની રેલીમાં જોડાશે અને અધિકૃત રીતે અલ્પેશ ઠાકોરને કોંગ્રેસમાં જોડશે. ત્યારે આ પ્રસંગે રાહુલ ગાંધીએ ટિપ્પણી કરી હતી કે ગુજરાત અમૂલ્ય છે. તેને ક્યારેય ખરીદવામાં આવ્યું નથી. તેને ખરીદી શકાય પણ નહીં અને તમે તેને ક્યારેય ખરીદી નહી શકો. ઉલ્લેખનીય છે કે પાસ નેતા નરેન્દ્ર પટેલે રવિવારે જ ભાજપ દ્વારા તેમને 1 કરોડમાં ખરીદવામાં આવ્યા છે તેવો ઘટસ્ફોટ કર્યો છે. જે પછી રાહુલ ગાંધીની આ ટિપ્પણી આવી છે.